Document ID: /roh_data/filtered/fineweb-2-filterrobots_roh.jsonl.gz/54982

Damondas da tagls per l‘utilisaziun da lenna en uauls privats ein d’inoltrar sil pli tard 10 dis avon ch’entscheiver cun la lavur cun indicar la numera dalla parcella al selvicultur responsabel.
La cultivaziun da seivs vivas ed urs digl uaul ha per regla da succeder denter igl october ed il mars. Annunzias per lavurs che vegnan subvenziunadas enteifer ils concepts da colligiaziun ell‘agricultura per igl atun proxim ein dad annunziar entochen fin matg 2021.
Pertuccont neofitas, parasits d’uaul e l’arsira da pumera vala la medema persuna da contact. Per annunzias davart observaziuns en quei grau essan nus fetg engrazieivels.
Responsabels per sura numnadas spartas sin igl entir intschess dalla vischnaunca Lumnezia ei il selvicultur Fadri Beeli. El ei contonschibels sut <email-pii> ni sut 079 536 61 82.